Taniqli turk aktyori Murat Yildirim ilk marta ota bo‘ladi

Turkiyalik taniqli aktyor Murat Yildirim ilk marta ota bo‘ladi. Muratning rafiqasi Iman Elbani homiladorlikning ikkinchi oyini boshidan kechirmoqda, deb yozadi “Rusturkey.com”.

Aktyorning so‘zlariga ko‘ra, tug‘ilajak farzandining jinsi u uchun muhim emas.
“Asosiysi — bolaning sog‘lom tug‘ilishi. Qiz yoki o‘g‘il bo‘lishi men uchun muhim emas. Umid qilamanki, yaxshi ota bo‘laman, farzandlarim men bilan faxrlanib yurishiga harakat qilaman”, — deydi Murat.
Aktyorning rafiqasi marokashlik bo‘lgani tufayli ular farzandlarini ikki davlat an’analariga ko‘ra o‘stirishni rejalashtirmoqda.